Suchinthana/ta-wikipedia huggingface dataset:
பிரசன்னா ஆச்சார்யா

பிரசன்னா ஆச்சார்யா (Prasanna Acharya) (பிறப்பு: 8 ஆகஸ்ட் 1949) இந்தியாவின் ஒடிசாவைச் சேர்ந்த ஒரு அரசியல்வாதி ஆவார். இவர் இந்திய நாடாளுமன்றத்தின் மாநிலங்களவை உறுப்பினராக இருந்தார். இவர் பிஜு ஜனதா தளம் அரசியல் கட்சியின் உறுப்பினராவார். ஒடிசா மாநிலத்தின் சம்பல்பூர் தொகுதியிலிருந்து பதின்மூன்றாவது மக்களவை மற்றும் பதினான்காவது மக்களவைக்குத் 

பிரசன்னா ஆச்சார்யா, மே 2009 இல் ஒடிசா சட்டசபைக்கு ரெதாகோல்  தொகுதியிலிருந்து சுமார் 10,000 வாக்குகள் பெரும்பான்மையில் சட்டப் பேரவி உறுப்பினராகத் தேர்ந்தெடுக்கப்பட்டார். 2014 ஒடிசா சட்டமன்றத் தேர்தலில், பிஜேபூர் சட்டமன்றத் தொகுதியில் போட்டியிட்ட இவர் 458 வாக்குகள் வித்தியாசத்தில் [[இந்திய தேசிய காங்கிரசு கட்சியின் சுபால் சாகுவிடம் தோல்வியடைந்தார். 2019 நாடாளுமன்றத் தேர்தலில் பாரதிய ஜனதா கட்சியின் சுரேஷ் பூஜாரியிடம் தோல்வியடைந்தார்.

மேற்கோள்கள்

வெளி இணைப்புகள் 

 Parliament of India

12வது மக்களவை உறுப்பினர்கள்
13வது மக்களவை உறுப்பினர்கள்
14வது மக்களவை உறுப்பினர்கள்
1949 பிறப்புகள்
வாழும் நபர்கள்
ஒடிசா அரசியல்வாதிகள்
துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
உமி

தாவரவியலில் உமி (Husk) () அல்லது பதர் (hull) என்பது விதையின் வெளிப்புறக் கூடு அல்லது உறை ஆகும். இது பெரும்பாலும் செடியில் வளரும் சோளம் போன்ற தாவரத்தின் இலைப்போன்ற வெளிப்பகுதியைக் குறிக்கும். இது விதை, பழம், காய்கறிகளின் பாதுகாப்புக் கவசமாகும்.

உமி, பதர், பொட்டு, தோல் எனபன அரிசி, விதை, பருப்பு, பழம், காய்கறி ஆகியவற்றின் பாதுகாப்புறையாகும். இது பூச்சிகளும் சிறு விலங்குகளும் உரித்து நீக்கும் கழிவுகளையும் குறிக்கலாம்.

சமையலில் உமி என்பது பழங்கள் மற்றும் காய்கறிகளின் கழிவு பொருட்களை குறிக்கும். இது செம்பற்று பழத்தின் புற இதழ் மற்றும் காம்பு பகுதிகள் குறிக்கும்.

சில பருப்பு வகை தாவரங்களில் இது பொட்டு எனவும் பழங்களில் தோல் அழைக்கப்படுகின்றது.

பயிர் தாவரங்களில் பூசணி, காடைக்கண்ணி மற்றும் வாற்கோதுமை பயிர்கள் புறவுறை இல்லாதவை என அறியப்படுகின்றது

உமியை, பதரை நீக்குதல் 

உமியை நீக்குதல் என்பது கூலங்களின் வெளிபுறப் பூச்சை / உறையை நீக்குதலாகும்.

பதரை நீக்குதல் என்பது வைக்கோல் மற்றும் தேவையற்ற விதைகளை நீக்குதலாகும். சில நேரங்களில் இயந்திரங்களின் உதவியுடன் பதர் நீக்கப்படுகிறது. விதைகளிலிருந்து எண்ணெய் எடுப்பதற்காக, விதைகளிலுள்ள அயற் பொருட்கள் நீக்கவேண்டும். பின்னர் விதை மேலுள்ள உறை நீக்கப்படுகிறது. பட்டாணி விதையின் பதரை நீக்குதலில் 3 வகையான முறைகள் பின்பற்றபடுகின்றன.
	வெப்ப முறையில் பதரை நீக்குதல்
	மித வெப்ப முறையில் பதரை நீக்குதல்
	குளிர் முறையில் பதரை நீக்குதல்

வெப்ப முறையில் பதரை நீக்குதல் களத்தில் நேரடியாக பட்டாணிகளைப் பிரிக்க பயன்படுகிறது. மித வெப்ப முறையில் பதரை நீக்குதல் பட்டாணிகளை ஏற்றுமதி செய்ய பயன்படுகிறது. குளிர் முறையில் பதரை நீக்குதல் உலர்த்திப் பதப்படுத்தும் கருவிகள் உள்ள ஆலைகளில் பயன்படுகிறது. உணவுக்கான அரிசியைப் பிரிக்க உமிநீக்கி எந்திரம் தேவைப்படும். இதற்கு பதப்படுத்தும் விளைபொருளையும் கருவியையும் சார்ந்து வேற்பட்ட உறைநீக்க வெப்பநிலைகள் தேர்வு செய்யப்படுகின்றன.

மூன்றாம் உலக நாடுகளில் உமியை நீக்குதல் மற்றும் பதரை நீக்குதல் பெரிய உலக்கையை கொண்டு கைகளினால் செய்யப்படுகின்றது. இவ்வுலக்கை மரத்தால் செய்யப்பட்டதும் ஒன்று அல்லது பலரால் பயன்படுத்த கூடியதாகும்.

உமியும் பதரும் மட்கி, அழிந்து போகும் தன்மைக் கொண்டது. எனவே, இவற்றை எருக்களாக மாற்றலாம்.

மேலும் காண்க

பசை (கோந்து)
குதிரை வெதுப்பு அப்பம், பதர் நீக்கப்படாத கூலத்தில் இருந்து செய்த வெதுப்பு அப்பம்
பழத்தோல்
அரிசி உமி
அரிசித் தவிடு
கதிர் அடித்தல்
தூற்றுதல்

மேற்கோள்

துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
தாவர அமைப்பியல்
கூலங்கள்
தமிழக ஆசிரியர்கள் தொடங்கிய தாவரவியல் கட்டுரைகள்
மனோகர் தாசில்தார்

மனோகர் தாசில்தார் (Manohar Tahsildar, 21 சூலை 1946 – 18 நவம்பர் 2024) என்பவர் கர்நாடக மாநிலத்தைச் சேர்ந்த ஒரு அரசியல்வாதி ஆவார். இவர் கர்நாடக சட்டமன்றத்திற்கு  ஹங்கல் சட்டமன்றத் தொகுதியிலிருந்து மூன்றுமுறை தோ்ந்தெடுக்கப்பட்டுள்ளார்.

வாழ்க்கை 
இந்திய தேசிய காங்கிரஸ் கட்சியைச் சாா்ந்தவரான இவர், சித்தாராமைய அமைச்சரவையில் கலால் துறை அமைச்சராக 2015 நவம்பர் முதல்  2016 வரை இருந்தார்.

மேற்கோள்கள்

வெளி இணைப்புகள் 
 கருநாடக சட்டமன்றம்

1946 பிறப்புகள்
2024 இறப்புகள்
கர்நாடக சட்டமன்ற உறுப்பினர்கள்
பொருளாதாரத் தாவரவியல்

பொருளாதாரத் தாவரவியல் என்பது தாவரங்களுக்கும் மனிதர்களுக்கும் (தனிமனிதன் அல்லது பண்பாடு) இடையே உள்ள உறவைப் பற்றி படிப்பது ஆகும். பொருளாதார தாவரவியல் உழவியல், மானுடவியல், தொல்லியல், வேதியியல், பொருளியல், மானிடவியல், கானியல், மரபு வளங்கள், புவியியல், மண்ணியல், தோட்டக்கலை, மருத்துவவியல், நுண்ணியிரியல், உணவியல், மருந்தியல் துறைகளோடு இணைந்து உள்ளடங்கிய துறையாகும். தாவரத்திற்கும், மனிதனுக்கும் இடையேயுள்ள இணைப்பான உணவு, இருப்பிடம், மருந்துகள், துணிகள், உணவு, வணிகம் இன்னும் பலவற்றிற்காக தாவரங்களைப் பயன்படுத்துவதைப் பற்றித் தாவரவியலும் மானுடவியலும் ஆய்கின்றன  ஆய்கின்றன.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
தாவரவியல்
நிங்ஷியென்

நிங்ஷியென் என்பது கிழக்குச் சீனாவில் ஐஜியாங் மாகாணத்தின் வடகிழக்கிலிருக்கும் நகரமும் துறைமுகப் பட்டினமும் ஆகும். முன்னர் நிங்போ என்று வழங்கப்பட்டது.

அமைவிடம் 
இந்நகரம் கங்ச்செள விரிகுடாக் கரையில் இருக்கிறது. இங்கு பஞ்சாலைகளும் மீன் துறைகளும் இருக்கின்றன.

பயன்கள் 
பருத்தி, உப்பு, மீன், தேயிலை முதலியன ஏற்றுமதியாகின்றன. இங்கே கல்வி, சமயம் சார்ந்த பல பண்டைய  கல்லூரிகளும் கோயில்களும் பௌத்த விகாரைகளும் இருந்தன.

மேற்கோள்கள்

துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள்
சீனா
புறாமட்டம்

புறாமட்டம் (Puramattam) என்பது கேரள மாநிலத்தின் பத்தனம்திட்டா மாவட்டத்தில் உள்ள ஒரு கிராமம் ஆகும். பண்டைய காலத்தில் இந்த ஊர் இதன் சந்தைக்காக புகழ் பெற்ற ஊராகும். இதன் அருகில் வென்னிகுளம் என்ற ஊரில் உள்ள மக்களும் இந்த சந்தைக்குப் பொருள்களை விற்கவும், வாங்கவும் வருவர்.

மக்கள் தொகை விவரம் 
2001 ஆம் ஆண்டு இந்திய மக்கள் தொகை கணக்கெடுப்பின்படி 14706 பேர் இங்கு வசித்தனர். மொத்த மக்கள் தொகையில் 7031 ஆண்களும் 7675 பெண்களும் உள்ளனர்.

மேற்கோள்கள் 

பத்தனம்திட்டா மாவட்டத்திலுள்ள கிராமங்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பெப்சிஸ்-குளவி

பெப்சிசு (Pepsis) குளவிகள் தனிமை விரும்பிகள். அழகானவை. நீல நிற உடலும், செந்நிற இறகுகளும் உடையவை.விரிந்த நிலையில் இறகுகள் நான்கு அங்குல இடத்தை அடைக்கும்.மலரிலுள்ள தேனை உண்டு வாழ்பவை. எதிரியை தாக்குவதற்கு ஆயத்தப்படும்போது அருவருப்பான நாற்றத்தை உண்டாக்கும். இதன் கொடுக்குகளின் நஞ்சு, மற்ற குளவிகளைவிட அதிகம். பருவமடைந்து முதிர்ந்த குழவிகள் சில மாதங்களே உயிர் வாழும்.

பெப்சிசு (பண்டைய கிரேக்க மொழியில் இருந்து πέψι லிட். பெப்சிசு என்றால் 'செரிமானம், சமையல்') என்பது பாம்பிலிடே குடும்பத்தைச் சேர்ந்த சிலந்தி குளவிகளின் பேரினமாகும்.

சிறப்பியல்புகள் 
 பெண் குளவி சில முட்டைகளை மட்டுமே இடும்.இரண்டு மூன்று நாட்களுக்கு ஒரு முட்டை வீதம் முட்டையிடும்.
 ஒவ்வொரு இனக் குளவியும் ஒவ்வொரு குறிப்பிட்ட வகை சிலந்தியை மட்டுமே உணவாக உட்கொள்ளும்.
 பெப்சிஸ் வகை குளவிகள் தாரண்டூலா வகைச் சிலந்தியை மட்டுமே உணவாக உட்கொள்கிறது.
 செயலற்ற.நிலையில் சிலந்தியை தனது முட்டைக்கு உணவாக்குகிறது.
 தனது முட்டையைச் செயலற்ற சிலந்தியின் வயிற்றின் மீது வைத்து வேட்டையாடுகிறது.

சிலந்தி வேட்டை 

குளவிகள் தனக்கு உகந்த வகையான சிலந்தியைத் மட்டுமே உணவிற்காக தேர்ந்தெடுத்துக் கொள்கிறது பெப்சிசு இனக் குளவிகள் தாரன்டூலா சிலந்தியை மட்டுமே உணவாக ஏற்றுக்கொள்ளும்.வேறு இனச் சிலந்தியைத் தாக்குவதே இல்லை.தனது உணரவலைகளின் மூலம் தாரன்டூலா சிலந்தியைத் தொட்டுப்பார்க்கும்.சிலந்தி தனது கால்களைத் தூக்கிப் பார்த்து பொறுமையாகக் காத்திருக்கும்.குளவி தனக்கு தகுதியான இரையா என்பதைச் சோதிக்க,குளவியின் மேல், கீழ்ப் புறத்தில் ஓர்ந்து கண்டறியும்.இனத்தைக் கண்டறிந்த பின்பு  சிலந்திக்கு அருகில் ஒரு குழியைத் தனது கால்களின் உதவியோடு தோண்ட ஆரம்பிக்கும்.சுமார் 8_-10அங்குல ஆழமும் சிலந்தி உள்ளே செல்லும் அளவிற்கான அகலமும் உடைய குழியைத் தோண்டும்.அவ்வபோது சிலந்தி குழிக்கு அருகில் உள்ளதா என பார்த்துக் கொள்ளும்.தனக்கான இனத்தைச் சார்ந்த இரையா என்பதை உறுதிப்படுத்திக்கொண்டு குளவிமீது தன் தாக்குதலைத் வேகமாகத் தொடங்கும்.

சிலந்தியின் கால்கள் இணையும் மென்மையான பகுதியில் தனது கொடுக்கை நுழைத்து நஞ்சைச் செலுத்தும்..மீண்டும் மீண்டும் தாக்குதலை நடத்தும்.ஆனால் சிலந்தி எந்தவிதப் பாதுகாப்பு நடத்தையும் மேற்கொள்ளாது இருப்பது வியப்பைத் தருகிறது.சிலந்தியின் கால்களைப் பிடித்து இழுத்துக் குழியினுள் தள்ள  முயற்சிக்கும்போது தான் தற்காப்பு முயற்சியை மேற்கொள்ளும்.இரண்டும் புரண்டு கொண்டு நகரும்போது தனது நஞ்சால் சிலந்தியை செயலற்றுபோகச் செய்யும்.கால்கள் அசையாமல்,முதுகுப்புறமாக சாய்ந்து கிடக்கும்.இதயத்துடிப்பு ஓய்ந்து விடும்.

எதிரியை வீழ்த்திய பின்பு குளவி தன் உடலை தரையின் மீது உராயச் செய்து,கால்களை தேய்த்துத் தூய்மை செய்து கொள்ளும்.சிலந்தியின் வயிற்றிலிருந்து வடியும் இரத்தத்தை உறிஞ்சிக் கொள்ளும்.தன் தாடையால் சிலந்தியின் காலைப்பற்றிக் கொண்டு குழியில் தள்ளும்.

சிலந்தியின் வயிற்றில் பிசுபிசுப்பான நீர்மத்தைச் சுரந்து அதன்மீது முட்டைகளை இடும்.பின்பு குழியை தன் கால்களின் உதவியோடு மூடிவிட்டு சென்றுவிடும்.முட்டையிலிருந்து வெளியே வரும் சேய் குளவி,தனக்கு உணவான சிலந்தியை விட மிகச் சிறியது.ஆனாலும் மயக்கத்தில் உள்ள சிலந்தியை மட்டுமே உண்டு வாழ்கிறது.முதிர்ந்த பின்பு இடத்தைவிட்டு நகர்ந்துவிடுகிறது.கடின ஓடு மட்டுமே எஞ்சியுள்ளது.

விந்தையான செயல்கள் 
 தனக்கு வேண்டிய உணவை எவ்வாறு தேர்ந்தெடுக்கிறது என்பது வியப்பானது.
 சிலந்தியை  ஓர்ந்துத் தேர்ந்தெடுப்பது விந்தையானது
 சிலந்தியின் உடலில் நஞ்சைக் கொட்டி அதனை உயிரிழக்க செய்யாமல் மயக்க நிலையில் வைத்திருப்பது வியப்பானது.

மேற்கோள்கள்

துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள்
கணுக்காலி பேரினங்கள்
பாசியியல்

பாசியியல் என்பது கடற்பாசி மற்றும்அல்காக்கள் பற்றிய அறிவியல் ஆய்வுத் துறையாகும். இது உயிர் அறிவியல் துறையின் கீழ் உள்ள தாவரவியல் பிரிவைச் சார்ந்ததாகும். நீர்வாழ் சூழ்நிலை மண்டலங்களில் பாசிகள் முதன்மை உற்பத்தியாளர்களாக இருப்பவையாகும். பெரும்பாலான ஆல்காக்கள் ஈரமான சூழலில் வாழும் மெய்க்கருவுயிரி, ஒளிச்சேர்க்கை தாவர  உயிரினங்களாகும்.இதன் உடல் வேர், தண்டு, இலை என்று உயர் தாவரங்களைப்போல் வேறுபடுத்தி அறியமுடியாத  ஒற்றை செல் மற்றும் நுண்தாவரஅமைப்பை கொண்டதாகும். இவை பூவாத்தாவர வகையைச் சார்ந்தது.

வரலாறு
பண்டைய கிரேக்கர்கள் மற்றும் ரோமானியர்கள் இருவரும் ஆல்காக்களைப் பற்றி அறிந்திருந்தாலும், பண்டைய சீனர்கள் சில வகை பாசிகளை உணவாக பயிரிட்டுள்ளனர், ஆல்காக்களைப் பற்றிய அறிவியல் ஆய்வு 18 ஆம் நூற்றாண்டின் பிற்பகுதியில் 1757 ஆம் ஆண்டில் பெஹர் ஆஸ்பெக் என்பவரால் ஃபுகஸ் மாக்சிமஸ் (இப்போது எக்லோனியா மாக்சிமா) விளக்கம் மற்றும் பெயரிடலுடன் தொடங்கி டாசன் டர்னர் மற்றும் கார்ல் அடால்ஃப் அகர்த் போன்ற அறிஞர்களின் விளக்கப் பணிகளின் வழியே தொடர்ந்தது, 19 ஆம் நூற்றாண்டின் பிற்பகுதியில்தான் ஜே.வி.லாமௌரக்ஸ் மற்றும் வில்லியம் ஹென்றி ஹார்வி ஆகியோரால் ஆல்காக்களுக்குள் குறிப்பிடத்தக்க குழுக்களை உருவாக்க முயற்சிகள் மேற்கொள்ளப்பட்டன. ஆல்காக்களை அவற்றின் நிறமியின் அடிப்படையில் நான்கு முக்கிய பிரிவுகளாகப் பிரித்ததற்காக ஹார்வி "நவீன உயிரியலின் தந்தை" என்று அழைக்கப்படுகிறார்.

கடற்பாசிகளின் பன்முகத்தன்மையைக் கொண்ட கண்டம் ஆஸ்திரேலியா ஆகும், இங்கு  2,000க்கும் மேற்பட்ட பாசி இனங்களைக் கண்டறிந்துள்ளனர்.

மேற்கோள்கள்

வெளிஇணைப்புகள்
Algae: The World's Most Important "Plants" video lecture by Russell Chapman from 2006.
http://www.brphycsoc.org/ British Phycological Society
http://www.intphycsoc.org/ International Phycological Society
http://www.schweizerbart.de/j/algological-studies/ Algological Studies is an international journal of phycology which publishes peer reviewed scientific papers of international significance from the entire field of algology (phycology)
http://www.algaebase.org/ AlgaeBase
http://www.seaweed.ie/ Seaweed Site
https://diatom.ansp.org/ ANSP Phycology Section

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
தாவரவியல்
பாசிகள்
பாலசந்திர பஞ்ச்வாத்கர்

பாலசந்திர பஞ்ச்வாத்கர் (Bhalchandra Panchwadkar ), ஓர் மராத்தியப் பாடகரும் மற்றும் இசை இயக்குநரும் ஆவார். பஞ்ச்வாத்கருக்கு இரண்டு குழந்தைகள் உள்ளனர். இவரது மகன் கிரிசு பஞ்ச்வாத்கரும் ஒரு மராத்தியப் பாடகராவார்.

குறிப்புகள் 

வாழும் நபர்கள்
மராத்தியர்கள்
துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
தண்டலைச்சேரி நீள்நெறிநாதர் கோயில்

தண்டலைச்சேரி நீள்நெறிநாதர் கோயில் (தண்டலை நீள்கேசி) தேவாரப் பாடல் பெற்ற தலங்களில் காவிரி தென்கரைத் தலங்களில்  ஒன்றாகும். இது ஒரு மாடக்கோயில் என்றாலும் திருப்பணிகளால் பிற்காலத்தில் உருமாறியது.

அமைவிடம்
சம்பந்தர் பாடல் பெற்ற இத்தலம் திருவாரூர் மாவட்டத்தில்  திருத்துறைப்பூண்டி வட்டத்தில் திருவாரூரில் இருந்து 17 ஆவது கிலோமீட்டர் தொலைவில் அமைந்துள்ளது. தேவாரப்பாடல் பெற்ற காவிரி தென்கரைத்தலங்களில் இது 110ஆவது சிவத்தலமாகும்.

முக்தி பெற்றோர்
இத்தலத்தில் அரிவாட்டாய நாயனார் முத்தி பெற்றார் என்பது தொன்நம்பிக்கை. அரிவாட்டாய நாயனார் அவதாரத் தலம் இதே ஊரில் சொர்ணபுரீசுவரர் திருக்கோயில் எனும் மற்றோர் சிவத்தலமும் உள்ளது

தலவரலாறு
கோச்செங்கண்ணன் என்ற சோழ மன்னன் சிவபெருமானுக்கு நூற்றுக்கணக்கான கோயில்கள் கட்டியவன். ஒரு முறை இவனுக்கு தொழு நோய் ஏற்பட்டது. நோய் தீர இவன் பல திருத்தலங்களுக்கு சென்றும் பயனில்லை. வருந்திய மன்னனுக்கு ஆறுதல் அளிக்க, சிவன் அசரீரியாக தோன்றி, கல்மாடு புல் திண்ணும் தலத்திற்கு சென்று வணங்கினால் நோய் தீரும் என்றார். மன்னனும் அப்படி ஒரு தலம் தேடி அலைந்தான். இத்தலத்தில் வழிபாடு செய்ய வந்தபோது, சிவனுக்கு அணிவிக்க அருகம்புல்லால் ஆன மாலையை கையில் ஏந்தி வந்தான். அப்போது சிவனுக்கு எதிரில் இருந்த நந்தி அந்த அருகம்புல் மாலையை இழுத்து தின்றது. இதைக்கண்ட மன்னனுக்கு சிவன் கூறியது நினைவுக்கு வந்தது. அவனது தொழு நோயும் நீங்கியது என்பது வரலாறாகும். 

ஆமை அவதாரம் எடுத்த திருமால் செருக்கால் கடலைக் கலக்கிய போது சிவபெருமான் ஆமையைக் கொன்று ஆமை ஓட்டினை அணிந்தருளிய தலம் இது என்றும் கூறப்படுகிறது.

நூல்கள்
இத்தல இறைவனாரைப் பற்றி படிக்காசுப் புலவர் இயற்றிய தண்டலை நீள்நெறி எனும் சதக நூல் ஆகும்.

இவற்றையும் பார்க்க

 சிவத் தலங்கள்
 தேவாரத் திருத்தலங்கள்
 மாவட்ட வாரியான தேவாரம் பாடல் பெற்ற சிவாலயங்கள்

 திருஞான சம்பந்தர்
 சுந்தரர்
 திருநாவுக்கரசர்

மேற்கோள்கள்

நாயன்மார் அவதாரத் தலங்கள்
தேவாரம் பாடல் பெற்ற சிவன் கோயில்கள்
திருவாரூர் மாவட்டத்திலுள்ள சிவன் கோயில்கள்
காவேரி தென்கரை சிவன் கோயில்கள்
நிக்கல்(II) புளோரைடு

நிக்கல்(II) புளோரைடு (Nickel(II) fluoride) என்ற வேதிச்சேர்மத்தின் மூலக்கூற்று வாய்ப்பாடு  NiF2 ஆகும். இது நிக்கல் மற்றும் புளோரின் கொண்டுள்ள அயனிச்சேர்மம் ஆகும். மேலும் மஞ்சள் கலந்த பச்சை நிற நான்முகி படிகங்களைக் கொண்டுள்ளது. நிக்கல்(II) புளோரைடு காற்றில் நிலைத்தன்மை உடையது.

தயாரிப்பு 
நீரற்ற நிக்கல் குளோரைடை 350 °C ல் புளோரின் உடன் செலுத்தும்போது நிக்கல்(II) புளோரைடு உருவாகிறது

 NiCl2  +  F2  →  NiF2  +  Cl2

வினைகள் 
உருகிய NiF2, KF  உடன் வினைபுரிந்து K2[NiF4] உருவாகிறது. இதன் வடிவம் சில மீக்கடத்து ஆச்சைடுகளை ஒத்துள்ளது.

NiCl2  +  2</sub>  →  NiF2  +  Cl2

நிக்கல்(II) புளோரைடு வலிமைமிகு,பச்சை நிற நிக்கல்(II) ஐதராக்சைடைத் தருகிறது.

NiF2 + 2 NaOH → Ni(OH)2 +  2NaF

வெளி இணைப்புகள் 
 IARC  Nickel compounds"
 National Pollutant Inventory - Fluoride compounds /62.html National Pollutant Inventory - Nickel and compounds fact sheet

இவற்றையும் பார்க்க
வாயுஏற்பி புரதம்.

மேற்கோள்கள் 

புளோரைடுகள்
புளோரின் சேர்மங்கள்
உலோக ஆலைடுகள்
நிக்கல் சேர்மங்கள்
அக்கரைப்பேட்டை

இந்தியா-தமிழ்நாடு மாநிலம், நாகப்பட்டினம்  மாவட்டத்தில் அக்கரைப்பேட்டை ஊராட்சி அமைந்துள்ளது.

அக்கரைப்பேட்டை கிராமத்தில் உள்ள பள்ளிகள் 
 அரசு மேல்நிலைப் பள்ளி, அக்கரைப்பேட்டை.
 ஜீவரத்தினம் நர்ஸரி மற்றும் தொடக்கப்பள்ளி.
 சிந்தனை சிற்பி நர்ஸரி மற்றும் தொடக்கப்பள்ளி.

மேற்கோள்கள்

நாகப்பட்டினம் மாவட்டத்திலுள்ள கிராமங்கள்
தயோசயனோசன்

தயோசயனோசன் (Thiocyanogen) என்ற சேர்மத்தின் வாய்ப்பாடு (SCN)2 ஆகும். இது ஒரு போலி உப்பீனி ஆகும். தயோசயனேட்டு என்ற போலி ஆலைடுகளில் இருந்து பெறப்படுகிறது. இதன் ஆக்சிசனேற்ற திறனானது புரோமினைக் காட்டிலும் அதிகம் ஆகும். இது நீருடன் பின்வருமாறு வினையில் ஈடுபடுகிறது.

3(SCN)2  +  4H2O   →   H2SO4 + HCN  +  5SCN− + 5H+

இச்சேர்மமானது உண்மையில் அயோடினுடன் டை எத்தில் ஈதரில் கரைக்கப்பட்ட வெள்ளி தயோசயனேட்டுத் தொங்கலின் வினையினால் பெறப்படுகிறது. ஆனால் இந்த வினையானது அயோடினின் பலவீனமான ஆக்சிசனேற்ற சக்தியின் காரணமாக போட்டியிடும் சமநிலை வினையால் பாதிக்கப்படுகிறது. இதே ஆய்வுகள் சோடர்பேக்கை சல்பர் டைசயனைடு சேர்மத்தைத் தனிமைப்படுத்த வழிவகுத்தது. தயோசயனோசனைத் தயாரிப்பதற்கான மேம்பட்ட வழிமுறையானது காரீய(II) நைட்ரேட்டு மற்றும் சோடியம் தையோசயனேட்டு ஆகியவற்றின் நீர்க்கரைசல்களை ஆக்சிசனேற்ற வினைக்கு உட்படுத்தும் போது காரீய தயோசயனேட்டை வீழ்படிவாகத் தரும் வினை மூலம் கிடைக்கிறது. நீரற்ற Pb(SCN)2 -இன் தொங்கல் கரைசலானது அசிட்டிக் அமிலத்தில் உள்ள புரோமினுடன் வினைப்பட்டு 0.1M தயோசயனோசன் கரைலைத் தருகிறது. இச்சேர்மம் ஒரு சில நாள்கள் இருக்கும் நிலைத்தன்மை உடையது. Alternatively, a solution of bromine in methylene chloride is added to a suspension of Pb(SCN)2 in methylene chloride at 0 °C.

 Pb(SCN)2  +  Br2   →   (SCN)2  +  PbBr2

மேற்கோள்கள் 

கனிம கரிமச் சேர்மங்கள்
கனிம நைதரசன் சேர்மங்கள்
துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
கனிம கந்தகச் சேர்மங்கள்
தஞ்சாவூர் வருவாய் கோட்டம்

தஞ்சாவூர் வருவாய் கோட்டம் என்பது இந்தியாவின், தமிழ்நாட்டின், தஞ்சாவூர் மாவட்டத்தில்  உள்ள ஒரு வருவாய் கோட்டம் ஆகும். இந்த வருவாய் கோட்டத்தில் ஒரத்தநாடு, தஞ்சாவூர், திருவையாறு ஆகிய வட்டங்களை உள்ளடக்கியது.

மேற்கோள் 
 

தஞ்சாவூர் மாவட்ட வருவாய் கோட்டங்கள்
துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
கீழப்பனையூர்

இந்தியா-தமிழ்நாடு மாநிலம், இராமநாதபுரம் மாவட்டம், முதுகுளத்தூர் வருவாய் ஒன்றியத்தில் கீழப்பனையூர் கிராமம் அமைந்துள்ளது.

மக்கள் தொகை 
2001 மக்கள் தொகை கணக்கெடுப்பின்படி, 
கீழப்பனையூர் கிராமத்தின் மொத்த மக்கள் தொகை 
2024 ஆகும்.மொத்த மக்கள் தொகை 1351 ஆகும். இவர்களில் பெண்கள் 654 பேரும் ஆண்கள் 697 பேரும் உள்ளனர்

மேற்பார்வை 

பிற மொழி வார்த்தைகளைக் கொண்ட கட்டுரைகள்
உயிர்த்தெழும் செடி

புத்துயிர்ப்புச் செடி (Anastatica hierochuntina) அல்லது ஜெரிக்கோ உரோசுச் செடி ஒரு பருவச் செடி ஆகும். இது நீரால் விரிந்து குறுகக் கூடியது. என்றாலும்,  இது உண்மையான புத்துயிர்ப்புத் தாவரமன்று. ஏனெனில், இதன் மடிந்த இழைமங்கள் துளிர்த்து பசுமை அடைவதில்லை.

வகைப்பாடு

தாவரவியல் பெயர்    	:	அனஸ்டாட்டிக்கா கைரோசன்டினா  (Anastatica hierochuntina)

குடும்பம்			:	 குருசிபெரே  (Cruciferae)

வேறு பெயர்			:	ஜெரிக்கோ உரோசு   (Rose of Jericho)

பெயர்கள்
பொதுவாக, இது மரியம் மலர்,  தூயமேரி மலர், மேரி மல்லர், வெண்கடுகு மலர், ஜெரிக்கோ  உரோசு எனப்படுகிறது.

சிறப்பு பண்புகள்

இது ஒருபருவச் செடி, 12 செ.மீ. உயரம் வளரும். வெள்ளை நிற சிறிய பூக்கள் விரைவில் வந்தவுடன் இலைகள் உதிரந்துவிடும். இதன் பிறகு இதனுடைய கிளைகள் சுருண்டு பந்து போன்று உருண்டையாகி கூடைபோல் தோன்றும். இதைச் சுற்றியுள்ள கிளைகள் பாதுகாக்கின்றன. பாலைவனக் காற்றின் மூலம் இதன் வேர்கள் பிடுங்கப்பட்டால் இது உருண்டுகொண்டே செல்லும். இந்த பந்துபோன்ற அமைப்பு பார்ப்பதற்கு வெடிக்காத ரோஜா பூ போல் உள்ளது. மழை வந்தவுடன் இதன் கிளைகள் திரும்பவும் திறக்கின்றன. இதனால் இதன் உள்ளே உள்ள கனி வெடித்து விதைகள் வெளியே வருகின்றன. விதைகள் கிளையின் உள்ளேயே முளைக்கின்றன. இச்செடி இறப்பதில்லை. மீண்டும் உயிர் பெற்று விடுகிறது. இதில் ஒரே ஒரு இனம் மட்டும் உள்ளது.

காணப்படும் பகுதிகள்

இச்செடி அரேபியா, சிரியா, பாலத்தீனம், மற்றும் அல்ஜீரியா பாலைவனப் பகுதிகளில் வளர்கிறது.

காட்சி மேடை

மேற்கோள்கள்

துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
செடிகள்
தமிழக ஆசிரியர்கள் தொடங்கிய தாவரவியல் கட்டுரைகள்
தகவற்பெட்டி மேம்பாடு தேவைப்படும் தாவரவியல் கட்டுரைகள்
நாகப்பட்டினம் வருவாய் கோட்டம்

நாகப்பட்டினம் வருவாய் கோட்டம் என்பது இந்தியாவின், தமிழ்நாட்டின், நாகப்பட்டினம் மாவட்டத்தின் வருவாய் கோட்டங்களில் ஒன்றாகும். இதில் கீழ்வேளூர், நாகப்பட்டினம்,  திருக்குவளை, வேதாரண்யம் ஆகிய வட்டங்கள் அடங்கும்.

மேற்கோள் 
 
நாகப்பட்டினம் மாவட்டம்
கல்செடி (பேரினம்)

கல்செடி (பேரினம்) (தாவர வகைப்பாட்டியல்: Lithops)  என்பது  ஐசோஏசியே எனும் சதைப்பற்றுத் தாவரப் பேரினத்தில் உள்ள பனித்தாவரக் குடும்பத்தைச் சார்ந்த பேரினமாகும். இப்பேரினத்தில் முப்பத்தியெட்டு ஏற்றுக் கொள்ளப்பட்ட இனங்கள் உள்ளன. இவை தென் ஆப்பிரிக்காவைத் தாயகமாகக் கொண்டவை. இவை கூழாங்கல் தாவரம்  அல்லது உயிர்க்கல் எனப்படுவதும் உண்டு.

வரலாறு
கற்செடியின் முதல் அறிவியல் விளக்கம் தென்னாப்பிரிக்காவின் ஆய்வாளர் மற்றும் தாவரவியலாளரும் கலைஞருமான வில்லியம் ஜான் புர்செல் என்பவரால் செய்யப்பட்டது. 1811 ஆம் கற்செடி இனம் உருவாக்கப்பட்டு அவற்றின் கீழ் இவை வகைப்படுத்தப்பட்டதன் விளைவாக அடுத்தடுத்த பத்தாண்டுகளில் டஜன் கணக்கான இனங்கள் வெளியிடப்பட்டன. ப்ரெளன் (Brown), கஸ்தோவ் ஸ்வாண்டெஸ் (Gustav Schwantes),  குர்ட் டிண்டர் (Kurt Dinter), கெர்ட் நேல் (Gert Nel) மற்றும் லெளஸியா போலஸ் (Louisa Bolus) ஆகியோர் தென்னாப்பிரிக்கா முழுவதிலும் இருந்த லிகற்செடிகளை தொடர்ந்து ஆவணப்படுத்தினர், ஆனால் அவற்றுக்கிடையேயான உறவுகள் அல்லது எந்த வகையான கற்செடிகளை ஒரே இனங்களாக தொகுக்க வேண்டும் என்பதில் ஒருமித்த கருத்து இல்லை. 1950 வரையிலும், இந்த இனமானது வகைபிரித்தல் ரீதியாக நன்கு புரிந்து கொள்ளப்படவில்லை.

1950 களில், டெஸ்மண்ட் மற்றும் நவ்ரீன் கோல் கற்செடிகளைப் பற்றி படிக்கத் தொடங்கினர். இருவரும் சேர்ந்து, வெவ்வேறு கற்செடிகளை கிட்டத்தட்ட அனைத்து இயற்கை வாழ்விடங்களையும் பார்வையிட்டனர் மற்றும் தோராயமாக 400 இலிருந்து மாதிரிகளைச் சேகரித்தனர். அவர்கள் அவற்றை ஆவணப்படுத்தி அடையாளம் கண்டு, ஒரு எண்ணை வழங்குகினர், இது இப்போது உலகம் முழுவதும் இன்றும் பயன்படுத்தப்படும் 'கோல்' (Cole) எண் என்று அழைக்கப்படுகிறது. அவர்கள் 1988 ஆம் ஆண்டில் இனங்கள், கிளையினங்கள் மற்றும் வகைகளை விவரிக்கும் ஒரு உறுதியான புத்தகத்தை [(Lithops:Flowering Stones) (கற்செடி - பூக்கும் கற்கள்)] வெளியிட்டு, இனத்தை ஆய்வு செய்துத் திருத்தினார்கள்.

வாழிடம் 
இச்செடி தண்டு கிடையாது. இவைகள் தென் ஆப்பிரிக்காவின் பாலைவனப் பகுதியில் வளர்கின்றன. மணல்மீது சிறிய சிறிய கற்கள் கிடப்பதுபோல் காட்சியளிக்கின்றன.

வளரியல்பு 
இச்செடி பார்ப்பதற்கு மிக ஆச்சரியமாக இருக்கும். இலைகள் கல் போன்று இருக்கும். இரண்டு பிரிவு உடையது. உடைபட்ட இரண்டு கல்போல் காட்சியளிக்கும். இலைகள் சதைப்பற்று உடையது. சாம்பல் நிறத்தில் இருக்கும். இலைகளின் இடையே  பூ வளர்கிறது.

இனப்பெருக்கம்
கற்செடிகளின் இனப்பெருக்கம் விதை அல்லது வெட்டல் மூலம் செய்யப்படுகிறது. ஒரு தாவரம் இயற்கையாகப் பிரிக்கப்பட்டு பல தளிர்களை உருவாக்கிய பிறகு மட்டுமே புதிய தாவரங்களை உற்பத்தி செய்ய வெட்டுதல் பயன்படுத்தப்படும், எனவே பெரும்பாலான இனப்பெருக்கம் விதை மூலம் செய்யப்படுகிறது. ஒரு இனத்தின் இரண்டு தனித்தனி குளோன்கள் ஒரே நேரத்தில் மலர்ந்தால், கற்செடிகள்கள் கையால் எளிதில் மகரந்தச் சேர்க்கை செய்யப்படும், மேலும் விதை சுமார் 9 மாதங்களுக்குப் பிறகு முழு வளர்ச்சியடைந்து பழுத்திருக்கும். விதை முளைப்புத்திறன் அதிகம், ஆனால் இதன் நாற்றுகள் சிறியதாகக் காணப்படும்.  முதலிரண்டு வருடங்கள் நாற்றுகள் எளிதில் பாதிக்கப்படக்கூடியதாக இருக்கும், மேலும் குறைந்தது இரண்டு அல்லது மூன்று ஆண்டுகள் வரை கற்செடிகள் பூக்காது.

காட்சியகம்

மேற்கோள்கள்

நூல்தொகை

வெளி இணைப்புகள் 

 A guide to the cultivation of Lithops
 Scrapbooklithops (General info & habitat photographs)

கள்ளிகள்
அலங்காரத் தாவரங்கள்
வியத்தகுத் தாவரங்கள்
செடிகள்
தாவரப் பேரினங்கள்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
கைலாஷ் சௌத்ரி

கைலாஷ் சௌத்ரி இந்திய அரசியல்வாதியும் ராஜஸ்தான் மாநில பாரதிய ஜனதா கட்சியின் அரசியல்வாதியும், நரேந்திர மோதியின் இரண்டாம் அமைச்சரவையில் மே, 2019 முதல்  விவசாயத் துறையின் இணை அமைச்சராக பொறுப்பேற்றார். முன்னர் இவர் இராஜஸ்தான் சட்டமன்ற உறுப்பினராக இருந்துள்ளார்.

கைலாஷ் சௌத்ரி, புனே மற்றும் ஜோத்பூரில் மேம்பட்ட ஆய்வுகளின் இயக்குநர் ஆவார். இவர் ஒரு இலாப நோக்கமற்ற மற்றும் அரசு சாரா அமைப்பு என்ற மொழிபெயர்ப்பு ஆராய்ச்சி (ATR)  அகாடமியின் தலைவராகவும் இருக்கிறார். அறிவியல் மற்றும் சமூகம் ஆகியவற்றுக்கு இடையேயான பிணைப்பை வலுப்படுத்துவதும் ,ATR அமைப்பு ஒருவருக்கொருவர் உதவுவதன் மூலமும், அடிப்படை அம்சங்களைப் பயன்படுத்தும் பொருள்களாக மாற்றுவது இதன் நோக்கம் ஆகும். அவர் லாகோ மெமோரியல் அறிவியல் மற்றும் தொழில்நுட்ப கல்லூரியில் இணை பேராசிரியராகவும் பயோடெக்னாலஜியாராகவும் பணியாற்றுகிறார்.

மேற்கோள்கள் 

இராசத்தான் சட்டமன்ற உறுப்பினர்கள்
17வது மக்களவை உறுப்பினர்கள்
இந்திய அமைச்சர்கள்
கண்ணாடி மரம்

கண்ணாடி மரம் (Looking Glass Tree )  அல்லது சுந்தரி மரம்  என்பது இசுட்டெர்குலியா பேரினத்தின் மால்வேசியே குடும்பத்தைச் சேர்ந்த தாவரமாகும்.

மரத்தின் அமைப்பு 

சிறிய அழகான பசுமையான மரம். இதன் இலைகள் ஒரு அடி நீளம் வரை இருக்கும். பார்ப்பதற்கு பளபளப்பான மஞ்சள் கலந்த பச்சை நிறத்தில் இருக்கும். இதன் அடிப்பகுதி ஒளிப்புகாதவாறு வெள்ளி நிறத்தில் உள்ளது. இதனால் சூரிய ஒளிப்பட்டு இதன் இலைகள் கண்ணாடி போல் எதிரொளிரும். பார்ப்பதற்கு பல கண்ணாடிகள் தொங்கவிட்டதுபோல் இருக்கும். இவ்விலையில் முகம் கூடத் தெரியும். இம்மரத்தில் சிறிய பச்சை நிறப்பூக்கள் தோன்றும்.

காணப்படும் பகுதிகள்

இதில் நான்கு இனங்கள் உண்டு. இந்தியா, பாகித்தான், ஆசிய நாடுகளின் சதுப்ப நிலப்பகுதியில் இவை வளர்கின்றன. பெரும்பாலும் அடர்ந்த காடுகளில் உள்ளது.

சிறப்புகள்

சுந்தரி (கண்ணாடியிலை) மரமே சிறப்பான மரமாகையால் இதற்கு இப்பெயர் வந்தது, இவ்விலைகளிலிருந்ததெதிரொளிரும் ஒளியை பயிர்த்தொழிலுக்கு ஏற்றதாகப் பயன்படுத்துகிறார்கள்.

மேற்கோள்
| 1 || சிறியதும் - பெரியதும்  || அறிவியல் வெளியீடு  || ஜூன் 2001

மரங்கள்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
தகவற்பெட்டி தேவைப்படும் தாவரவியல் கட்டுரைகள்
பெரு மரம்

பெருமரம் (Sequoiadendron giganteum) என்பது பெரும் செக்வாயா (Giant sequoia) இராட்சத செம்மரம் (Giant redwood) அல்லது சியெரா செம்மரம் (Sierra redwood) என்றும் அழைக்கப்படும் ஒரு ஊசியிலை மரமாகும். இது ஊசியிலை மரம் என்ற துணைக் குடும்பத்தில் கப்ரேசோசியே (Cupressaceae) குடும்பத்தில் வகைப்படுத்தப்பட்டுள்ளது. ராட்சத சீக்வோயா மரங்களே பூமியில் காணப்படும் மிகப் பெரிய மரங்கள் ஆகும். இந்த வகை மரங்கள் ஐக்கிய அமெரிக்க நாடுகளில் காணப்படும் கலிபோர்னியாவின் சியேரா நிவாடா மலைத்தொடர்களின் மேற்குச் சரிவுகளைத் தாயகமாகக் கொண்டவை, ஆனால், இன்று உலகம் முழுவதும் காணப்படுகின்றன. 

இந்த ஊசியிலைப் பெருமரம் தனது இயற்கையான தாயகமான கலிபோர்னியாவில் 80000 என்ற எண்ணிக்கைக்கும் குறைவாகக் காணப்படுவதால் பன்னாட்டு இயற்கைப் பாதுகாப்புச் சங்கத்தால் அருகிய இனமாகப் பட்டியலிடப்பட்டுள்ளது. இந்த மரம் 1853 ஆம் ஆண்டில் ஐக்கிய இராச்சியத்திற்கு அறிமுகப்படுத்தப்பட்டு தற்போது ஏறத்தாழ 5000-இற்கும் மேற்பட்ட முதிர்ந்த மரங்கள் காணப்படுகின்றன.  

6-8 மீ (20-26 அடி) வரை தண்டு விட்டம் கொண்ட ராட்சத சீக்வோயா சராசரியாக 50-85 மீ (164-279  அடி) உயரத்திற்கு வளரும். சாதனை அளவுள்ள மரங்கள் 94.8 மீ (311 அடி) உயரத்தில் அளவிடப்பட்டுள்ளன. மார்பக உயரத்தில் மிகப்பெரிய விட்டம் கொண்டதாக அறியப்பட்ட மாதிரியானது 8.8 மீ (28.9 அடி) இல் உள்ள பொது பெரு மரம் (General Grant tree) ஆகும். ராட்சத சீக்வோயாக்கள் பூமியில் உள்ள பழமையான உயிரினங்களில் ஒன்றாகும். அறியப்பட்ட மிகப் பழமையான ராட்சத சீக்வோயா 3,200-3,266 ஆண்டுகள் பழமையானது.

மரத்தின் அமைவு முறை

கலிபோர்னியாவில் சியரா நெவாடா மலைத் தொடரில் வளர்கிறது. இது மற்ற மரங்களோடு வளர்கிறது. இது 200 முதல் 325 அடி உயரம் வளரக்கூடியது. இம்மரம் 275 அடி உயரமும் அடிமரம் 33 அடி விட்டமும், 100 அடி சுற்றளவும் உடையது. தரையிலிருந்து 8 அடி உயரத்திற்கு 30 அடியும், 100 அடி உயரத்தில் 20 அடி விட்டமும் கொண்டுள்ளது. இதன் பட்டை 2 அடி தடிமன் உடையது. 5000 ஆண்டுகள் உயிர் வாழக்கூடியது. இம்மரத்தின் பட்டை சிவப்பு நிறமாக இருக்கும். இலைகள் சிறியவை. விதை முற்றுவதற்கு 2 ஆண்டுகள் ஆகும். விதை முற்றினப் பிறகும் கனி 12 ஆண்டுகள் பச்சையாகவே மரத்தில் இருக்கும்.

பாதுகாப்பு நடவடிக்கை
இம்மரங்களை அழியாமல் பாதுகாக்க இவை வளரும் காட்டின் ஒரு பகுதியைச் செக்குவாயா பார்க்  என்று பெயரிட்டு பாதுகாத்து வருகின்றனர். மேலும் இம்மரங்களை வெட்ட கனிபோர்னியாவில் தடை விதிக்கப்பட்டுள்ளது. ஆகவே போக்குவரத்திற்கு இடைஞ்சல் உள்ள பகுதிகளில் இம்மரங்களை குடைந்து இதன் உள்பகுதியில் வண்டி செல்ல சாலை போட்டுள்ளனர்.

பொருளாதாரப் பயன்கள்
இம்மரம் 600 டன் எடை கொண்டுள்ளது. இதன் மூலம் 300 அறை கொண்ட வீடு கட்ட முடியும்.

மேற்கோள்

மரங்கள்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
வியத்தகுத் தாவரங்கள்
ஆர்கன் இசைக்கருவி

மேல்நாடுகளில் முக்கியமாக மாதா கோவில்களில் பயன்படுத்தம் இசை கருவி. இது அழுத்தமான காற்றினால் இயக்கப்படும் பல குழாய்களைக் கொண்டது. இக்குழாய்கள் ஒவ்வோன்றும் ஒரு சுரத்தை தோற்றுவிக்கும். கி.மு 2ஆம் நூற்றாண்டில் எளிய வடிவில் ஆர்கன் வழக்கத்தில் இருந்தது. இதில் காற்று நிறைந்த பெட்டியின் மேல் பல குழாய்கள் அமைக்கப்பட்டிருக்கும். ஒரு துருத்தியின் உதவியால் பெட்டிக்குள் காற்று செலுத்தி, ஒலிக்குமாறு செய்யப்பட்டுள்ளது.

வளர்ச்சி 

5ஆம்  நூற்றாண்டில் எருசலேம் நகரில் ஆர்கன் 12 குழாய்களும், 15 துருத்திகளும் கொண்டிருந்தன. இதன் ஒலி ஒரு மைல் தொலைவுவரை கேட்கும். 7 ஆம்  நூற்றாண்டில் கைகளால் இயக்கும் கட்டைகள் தவிர கால்களால் இயக்கப்பட்ட மிதிகளைக் கொண்டு, ஒரே நேரத்தில் பல சுரங்களை எழுப்பும் முறை கண்டுபிடிக்கப்பட்டது.

ஜோசப் பூத்
ஆர்கன் கட்டைகள் பெரிதாகவே, கட்டைகள் சிறியனவாகவும் எளிதில் இயக்க ஏற்றவாறு  ஜோசப் பூத் வடிவமைத்தார். 19 ஆம்  நூற்றாண்டில் மின்சாரத்தினால் இயங்கும் கட்டைகள் கண்டுபிடிக்கப்பட்டன. இம்முறையில் சாவி அழுத்தினால் ஒரு மின்காந்தம் இயங்கத்துவங்கி குழாய் ஒலிக்குமாறு செய்யப்பட்டுள்ளது.

தற்கால ஆர்கன் 
4 கட்டைகளையும், ஒரு மிதி பலகையையும் கொண்டுள்ளது. கட்டைகளில் இருந்து 64 சுரங்களும் மிதிகளின் உதவியால் 32 சுரங்களையும் பெறலாம். ஒரே வகையான பண்புகளும், பல சுருதிகளும் உள்ள பல குழாய்கள் ஒரு தொகுதியில் அமைந்திருக்கும்.  ஒரு தொகுதியில் உள்ள குழாய்கள் அனைத்தும் ஒரு பிடியில் இயக்க ஏற்றவாறு அமைந்திருக்கும்.

ஆர்கன் சிறப்புகள் 
இங்கிலாந்தில் ஆல்பர்ட் ஹால் என்னும் அரங்கில் ஆர்கன் 9,723 குழாய்களையும், 146 குழாய் தொகுதிகளும் கொண்டது.
 
லீவர்ப்பூல் மாதா கோயில் உள்ள ஆர்கன்13,236 குழாய்களை உடையது.

மேற்கோள்கள்

இசைக்கருவிகள்
தாவர உணவூட்டம்

தாவர  ஊட்டச்சத்து  (Plant nutrition) என்பதுதாவர வளர்ச்சி, இனப்பெருக்கம், தாவர வளர்சிதை மாற்றம், புறவிளைச்சல் ஆகியவற்ரூக்கு  இன்றியமையாத தனிமங்கள்,  சேர்மங்களின் படிப்பாகும் என்று 1972 ஆம் ஆண்டு இம்மானுவேல் எப்சுடின் கருத்து தெரிவித்தார். இவர் தனிமம் என்பது இரண்டு வகையில் தாவர  வளர்ச்சிக்குத் தேவை என்று வரையறுக்கிறார்.  இவை இல்லையெனில் தாவரம்  தன் இயல்பான வாழ்க்கைச் சுழற்சியல் நன்கு முடிக்கமுடியாது. இந்தத் தனிமங்கள தாவர இழையங்கள், வளர்சிதைபொருள்களின்ன் உட்கூறுகளாகவும் அமைகின்றன. தாவர ஊட்டச்சத்தில் 17 தனிமங்கள் அமைகின்றன. இவை மண்வளத்தில் இருந்து காற்றில் இருந்தும் பெரப்படுகின்றன. ஒட்டுண்னித் த்ஹவரங்களும் ஊனுண்னித் தாவரங்களும் இதர்கு விதிவிலக்காகும்.

மேலும் காண்க
 ஒளிச்சேர்க்கை
 மண்

மேற்கோள்கள்

தகவல் வாயில்கள்

 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
வேளாண்மை
தாவர ஊட்டம்
தமிழக ஆசிரியர்கள் தொடங்கிய தாவரவியல் கட்டுரைகள்
குரங்கு கை மரம்

குரங்கு கை மரம் (Lecythis ollaria) என்பது பிரேசில், கயானா மற்றும் வெனிசுலாவில் உள்ள காடுகளில் வளரும் ஒரு வகை மரமாகும். இந்த மரம் உள்நாட்டில் கோகோ டி மோனோ என்று அழைக்கப்படுகிறது, மேலும் அதன் திசுக்களில் செலீனியம் குவிந்துள்ளது. இது பிரேசில் கொட்டை மரத்தின் ( இந்த மரத்தின் அறிவியல் பெயர் Bertholletia excelsa ) குடும்பத்தில் உள்ளது. இதன் விதைகள் பழுத்தவுடன் வெடிக்கும். எண்ணெய் நிறைந்த சதைப்பற்றுள்ள உட்புறம் மற்றும் மரத்தாலான வெளிப்புற உறை ஆகியவற்றைக் கொண்ட விதைகளைப் பிரித்தெடுப்பதற்காக குரங்குகள் கொட்டைகளுக்குள் தங்கள் கைகளை பயன்படுத்துவதகக் கூறப்படுகிறது

மரத்தின் அமைவு முறை
இது  பெரு மரம் ஆகும். இதனுடைய தன்மை மிகவும் கடினமானது. இதில் வெள்ளை நிறப் பூக்கள் வருகிறது. கொட்டைகள் ஒரு இனிமையான சுவையுடன் இருப்பதால் மனிதர்களால் உண்ணப்படுகின்றன. மேல் ஓடு கடினமாகவும், பழுப்பு நிறத்திலும்  உள்ளது. பார்ப்பதற்கு பானை போன்ற வடிவில் உள்ளது. காய் கனிந்தவுடன் மூடி திறந்து கீழே விழுந்து விடுகிறது. உள்ளே உள்ள விதைகள் கீழே கொட்டிவிடுகிறது. இதனால் இதனுடைய விதையை சேகரிப்பது மிகவும் கடினம். ஆகையால் இதன் விதைகள் அதிக விலை கொடுத்து வாங்கவேண்டும்.

இதனுடைய சுவைக்காக குரங்கு தலையை வெளியே விட்டப்பிறகு வெளியே எடுக்க முடியாமல் மாட்டிக்கொள்கிறது. இந்தப் பழத்தை வைத்து குரங்கையும், நாயையும் பிடிக்கிறார்கள்.

நச்சுத்தன்மை 
தென் அமெரிக்காவில் முன்பு ஆரோக்கியமான இரண்டு பெண்களுக்கு குமட்டல், வாந்தி மற்றும் நரம்பியல் அறிகுறிகள் தோன்றியது. இரண்டு வாரங்களுக்குப் பிறகு அதிக முடி உதிர்தலுக்குப் பிறகு, முதலில் எந்த காரணத்தையும் கண்டுபிடிக்க முடியவில்லை. இந்த மரத்தின்  கொட்டைகளை சாப்பிட்டதால் ஏற்பட்ட கடுமையான செலினியம் நச்சுத்தன்மையால் அவர்கள் பாதிக்கப்பட்டுள்ளனர் என்பது பின்னர் கண்டறியப்பட்டது. அவர்கள் கொட்டைகளை சாப்பிட்ட எட்டு வாரங்களுக்குப் பிறகும் அவர்களின் இரத்தத்தில் செலினியம் அளவு அதிகரித்தது. இதன் பட்டை, இலைகள், கொட்டைகள் மற்றும் விதைகளின் திசுக்கள் அனைத்திலும் செலினியம் உள்ளது. ஆனால் அதிக செறிவு ஒரு கிலோவிற்கு ஐந்து கிராம் கொண்ட கொட்டைகளில் இருந்தது. அதில் பாதி தண்ணீரில் கரையக்கூடியது. மரம் ஒரு செலினியம் திரட்டியாகக் கருதப்படுகிறது மற்றும் தனிமத்தின் ஒரு பகுதி செலினியம் நிறைந்த புரதங்களுடன் பிணைக்கப்பட்டுள்ளது.

பொருளாதாரப் பயன்கள்
இம்மரம் பிரேசில் நாட்டில் வளர்கிறது. இதனுடைய பழம் சாக்லேட் தயாரிக்கப் பயன்படுகிறது.

நிலை 
ஆபத்தான உயிரினங்களின் செம்பட்டியலில் இந்த கொட்டைகள் தீவாய்ப்புக் கவலை குறைந்த இனம் என பட்டியலிட்டுள்ளது. ஏனெனில் இது வெப்பமண்டல மழைக்காடுகளில் பரவலான புவியியல் பரவலைக் கொண்டுள்ளது.

மேற்கோள்

சிறியதும் பெரியதும்  ஆசிரியர்: ஏற்காடு இளங்கோ வெளியீடு:அறிவியல் வெளியீடு, ஜூன் 2001 

மரங்கள்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
தகவற்பெட்டி மேம்பாடு தேவைப்படும் தாவரவியல் கட்டுரைகள்
மேட்டூர் வருவாய் கோட்டம்

மேட்டூர் வருவாய் கோட்டம் (Mettur Division) என்பது இந்தியாவின், தமிழ்நாட்டின்,  சேலம் மாவட்டத்தில் உள்ள ஒரு வருவாய் கோட்டமாகும். மேட்டூர் வருவாய் கோட்டத்தில் மேட்டூர் வட்டம், ஓமலூர் வட்டம், காடையாம்பட்டி வட்டம் ஆகிய வட்டங்களை உள்ளடக்கியது.

மேற்பார்வை
 

சேலம் மாவட்ட வருவாய் கோட்டங்கள்
துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
சிதம்பரம் வருவாய் கோட்டம்

சிதம்பரம் வருவாய் கோட்டம் (Chidambaram division) என்பது இந்தியாவின், தமிழ்நாட்டின், கடலூர்  மாவட்டத்தில் அமைந்துள்ள ஒரு  வருவாய் கோட்டம் ஆகும். இந்த கோட்டத்தில்  சிதம்பரம் வட்டம், புவனகிரி வட்டம், காட்டுமன்னார்கோயில் வட்டம், ஸ்ரீமுஷ்ணம் வட்டம் ஆகிய வட்டங்கள் அடங்கி உள்ளன.

சான்றுகள் 

 

கடலூர் மாவட்டம்
துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
அஞ்ஞூர்

அஞ்ஞூர் (Anjur) இந்தியாவின் கேரள மாநிலத்தில் உள்ள திருச்சூர் மாவட்டத்தில் இருக்கும் ஒரு கிராமம் ஆகும்.

மக்கள் தொகையியல் 
2001 ஆம் ஆண்டு மேற்கொள்ளப்பட்ட மக்கள் தொகைக் கணக்கீட்டின் படி அஞ்ஞூர் கிராமத்தின் மக்கள் தொகை 9152 ஆகும். இதில் 4462 ஆண்கள் மற்றும் 4690 பெண்கள் அடங்குவர். குன்னங்குளத்திற்கு அப்பால் ஏழு கிலோமீட்டர் தொலைவில் இந்த கிராமம் அமைந்துள்ளது. இங்கு கிறித்துவர்கள் பெரும்பாலான எண்ணிக்கையிலும் எஞ்சியவர்கள் இந்துக்களாகவும் இசுலாமியர்களாகவும் உள்ளனர். சேவியர் பேராலயம் இக்கிராமத்திற்குரிய அடையாளமாகத் திகழ்கிறது. கிட்டத்தட்ட அனைத்து கேரள நகரங்களுடனும் அஞ்ஞூர் இணைக்கப்பட்டுள்ளது.

மேற்கோள்கள் 
 

திருச்சூர் மாவட்டத்திலுள்ள கிராமங்கள்
பசு மரம்

பசு மரம் (Brosimum) என்பது  மொரேசி குடும்பத்தைச் சேர்ந்த தாவரங்களின் ஒரு பேரினமாகும். இது அமெரிக்க வெப்பமண்டலப் பகுதிகளைத் தாயகமாகக் கொண்டுள்ளது.

வகைப்பாடு
மோரேசியீ குடும்பத்தைச் சேர்ந்த இதன் தாவரவியல் பெயர்புரோசிமம் கெட்டாக்டோடென்ரான் என்பதாகும். இது பால் மரம் எனவும் அறியப்படுகிறது.

மரத்தின் அமைப்பு
மரத்தின் அடர்த்தியான வண்ண சிவப்பு நிறம் அலங்கார மரவேலைக்கு பயன்படுத்தப்படுகிறது.
பெரிய பசுமையான மரம் 70-80 அடி உயரமும் 6-8 அடி விட்டமும் கொண்டுள்ளது. இதனுடைய இலைகள் பாம்பின் தோல் போன்று தடிமனாக இருக்கும். இம்மரத்தில் வரும் பூக்கள் மிகவும் ஆச்சரியமாக உள்ளது. இதனுடைய உருண்டை மலர் கொத்தில் பல ஆண் பூக்களும், இதன் நடுவில் ஒரு பென் பூவும் உள்ளது. மரத்தின் கனியையுயும், பூவையும் சாப்பிடலாம். மாயா நாகரிகத்தில் இதன் கொட்டைகள் உண்ணக்கூடிய ஒன்றாக இருந்தது. மேலும் இது தென் அமெரிக்க ஷாமன் குழுக்களால் ஒரு மனநோய்க்கு மருந்தாக பயன்படுத்தப்படுகிறது.

மரத்தின் தண்டுப்பகுதியில் அளவுக்கு அதிகமான பால் உள்ளது. இது பசுவின் பாலைப்போன்றே உள்ளது. இதை அமெரிக்காவின் கிராமப் புறத்தில் உணவாக சேர்த்துக் கொள்கிறார்கள். இலங்கையில் இப்பாலை பசுவின் பாலுக்கு மாற்றாகப் பயன்படுத்துகிறார்கள்.

மேற்கோள்

   (2004): Wood for Woodturners. Guild of Master Craftsmen Publications, Sussex. 

மரங்கள்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பொக்மிலா வெல்ஷ் ஓவச்சரோவ்

பொக்மிலா வெல்ஷ் ஓவச்சரோவ் (பிறப்பு 1940 சோஃவியா) என்பவர் மிசிசாகாவில் டொரொண்டோ பல்கலைக்கழகத்தில் ஒரு கலை வரலாற்று ஆசிரியரும், வின்சென்ட் வான் கோவிடெ கலை பொறுப்பாளருமாவார். அவரது வான் கோக்: தி லாஸ்ட் அர்ல்ஸ் ஸ்கெட்ச் என்ற புத்தகமானது, ஓவியங்களின் படியாக்கமாக கூறப்படுகிறது, ஆனால் நம்பகத்தன்மையுடனான விவாதங்கள் உள்ளன.

தேர்ந்தெடுக்கப்பட்ட வெளியீடுகள்
 The early work of Charles Angrand and his contact with Vincent van Gogh. Editions Victorine, Utrecht & Den Haag, 1971.
 Vincent Van Gogh: His Paris Period, 1886-1888. Editions Victorine, Utrecht, 1976.
 Vincent van Gogh and the Birth of Cloisonism. Art Gallery of Ontario, Toronto, 1981. 0919876668
 Van Gogh in Provence and Auvers. Hugh Lauter Levin Associates, 1999. 0883636980
 Vincent van Gogh: The Lost Arles Sketchbook. Abrams Books, 2016. 978-1419725944

மேற்கோள்கள் 

1940 பிறப்புகள்
வாழும் நபர்கள்
பெண் வரலாற்றாளர்கள்
கனடிய அறிவியலாளர்கள்
[[]பகுப்பு:பல்கேரிய அறிவியலாளர்கள்]]
பாசில் மரம்

சிங்கோ பிலோபா (Ginkgo biloba), பொதுவாக சிங்கோ அல்லது வாழும் தொல்லுயிர் எச்ச மரம் எனவும் அறியப்படும் இது கிழக்காசியாவை பூர்வீகமாகக் கொண்ட ஒரு வித்துமூடியிலி தாவர இனத்தைச் சேர்ந்தது. இது 290 மில்லியன் ஆண்டுகளுக்கு முன்பு முதன்முதலில் தோன்றிய சிங்கோலஸ் வரிசையில் கடைசி உயிருள்ள இனமாகும். மேலும் சிங்கோ இனத்தைச் சேர்ந்த உயிருள்ள இனங்களுடன் மிகவும் ஒத்திருக்கும் புதைபடிவங்கள் சுமார் 170 மில்லியன் ஆண்டுகளுக்கு முன்பு மத்திய ஜுராசிக் சகாப்தம் வரை நீண்டுள்ளன. இந்த மரம் மனித வரலாற்றின் ஆரம்பத்தில் பயிரிடப்பட்டது. மேலும் இது ஒரு வாழும் தொல்லுயிர் எச்சமாக பரவலாகக் கருதப்படுகிறது. 

மரத்தின் இலை சாறு பொதுவாக ஒரு உணவுடன் உண்ணக்கூடியதாகப் பயன்படுத்தப்படுகிறது. ஆனால் இது மனித ஆரோக்கியத்திற்கு உதவுகிறது அல்லது எந்தவொரு நோய்க்கும் எதிராக பயனுள்ளதாக இருக்கும் என்பதற்கு போதுமான மருத்துவ சான்றுகள் இல்லை.

மரத்தின் அமைவு
இது உயிருடன் இருக்கும் ஒரு வாழும் தொல்லுயிர் எச்ச மரமாகும். இது கார்பனிபெரஸ் காலம் முதல் அதாவது 25 கோடி ஆண்டுகளுக்கு முன்னிருந்து புதை ப்டிமங்களாக அகப்படுகின்றன. சிங்கோ சாதியின் இந்த இனம் ஒன்றே நிலைத்திருக்கிறது. 10-20 கோடி ஆண்டுகளாக எந்தவித மாற்றமும் அடையாமல் அப்படியே இருந்து வருகிறது. இது மனிதன் தோன்றுவதற்கு பல கோடி ஆண்டுகளுக்கு முன்பும், அதகன்ற இலைகளுக்குள்ள மரஞ்செடிகள் தோன்றுவதற்கு முன்பும் தோன்றி வளர்ந்த மரமாகும். மேலும் இது உலகின் மிகவும் பழமையான பூக்கும் தாவரம் ஆகும்.

மரத்தின் சிறப்பு
இம்மரம் 130 அடி உயரம் வரை வளரக்கூடியது. இம்மரத்தின் பட்டை சிவப்பாக இருக்கும். இவைகளில் ஆண்மரம், பெண்மரம் எனத் தனித்தனியாக இருக்கிறது. இதனுடைய இலை மிக அழகாக இருக்கும். விசிறி போன்ற வடிவில் இருக்கும். இலையின் நரம்புகள் அடியிலிருந்து பிரிந்து விளிம்பைப் போல் சேரும். இதனால் இதைக் “கன்னிக்கூந்தல் மரம்” என்றும் அழைப்பார்கள். இவ்விலைகள் விழும் சமயத்தில் தங்க நிறமாக மாறும். இது உறையில்லாத விதையுள்ள மரம். இதில் கனி என்பது விதையே ஆகும். இதன் விதையை வறுத்து சாப்பிடலாம்.

காணப்படும் பகுதிகள்
இம்மரம் சீனாவில் காணப்படுகிறது. சிங்கோ என்பது சீனப்பெயராகும். சீனாவில் இம்மரங்களை தெருக்களின் இருபுறமும் அழகிற்காக நடுகிறார்கள்.

இதனையும் காண்க 

 மூலிகை மருத்துவம்

மேற்கோள்கள்

வெளி இணைப்புகள் 

 Ginkgoopsida, Ginkgoales, Ginkgoaceae, Ginkgo biloba (ginkgo) description, The Gymnosperm Database
 Ginkgo biloba information, Plants for a Future Plant Database
 Ginkgo biloba, PlantUse English

பூக்கும் தாவரங்கள்
அலங்காரத் தாவரங்கள்
மரங்கள்
அருகிய தாவரங்கள்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
தகவற்பெட்டி தேவைப்படும் தாவரவியல் கட்டுரைகள்
நடுங்கும் மரம்

பாப்புலசு திரெமுலாய்ட்சு (Populus tremuloides) என்பது வட அமெரிக்காவின் குளிர்ச்சியான பகுதிகளில் மட்டுமே காணப்படும் இலையுதிர் மரமாகும். இது ஆசுபென் என்ற பொதுவான பெயரால் குறிப்பிடப்படும் பல சிற்றினங்களில் ஒன்றாகும். இது பொதுவாக அமெரிக்க காட்டரசு, தங்கமலை காட்டரசு, நடுங்கும் காட்டரசு, நடுங்கும் நெட்டிலிங்கம் என அழைக்கப்படுகிறது.

மரத்தின் அமைவு
இம்மரம் 80 முதல் 100 அடி உயரம் (25-30மீ) வரை வளரக்கூடியது. ஈரமான இடங்களில் மிக வேகமாக வளரக்கூடியது. இவற்றின் பூக்கள் ஒரு பாலின. ஆண் மரம் வேறு, பெண் மரம் வேறு. மகரந்தச் சேர்க்கை காற்றின் மூலம் நடைபெறும். விதைகள் சிறியவை பஞ்சு போன்ற மயிர்கள் குஞ்சமாக வளர்ந்திருக்கும்.

இலை அமைவு
இம்மரத்தின் இலைகள் மெல்லிய கிளைகளில் தொங்கிக் கொண்டிருக்கும். இலைகள் முக்கோண வடிவமாகவோ (அ) முட்டை வடிவமாகவோ இருக்கும். இதனுடைய பச்சையான இலைகள் இலையுதிர்க் காலத்தில் மஞ்சள் நிறமாக மாறும். காற்று மென்மையாக வீசினாலும் இவ்விலைகள் நடுங்குவது போல விடவிட என்று அசையும். மழைத்துளி விழுவது போன்ற சிறிய மென்காற்றுக்கும் இதன் இலைகள் அசைந்தாடும். இதனால் இம்மரம்  
பூமி அதிர்ச்சியை முன் கூட்டியே தெரிந்துகொள்ளும்.

காணப்படும் பகுதி
இம்மரம் வெண்மையாகவும் மென்மையாகவும் இருக்கும் இவை பெட்டியும், காகிதம் செய்யவும் பயன்படுகிறது. இம்மரங்கள் வட அமெரிக்கா, கலிபோர்னியாவில் வளர்கின்றன.

பெருமை
இம்மரம் உட்டா மாநில மரமாகும்.

மேற்கோள்கள்

வெளி இணைப்புகள்
US Forest Service Fire Effects Information System: Populus tremuloides
Alberta Forest Genetic Resources Council: Populus tremuloides
Interactive Distribution Map for Populus tremuloides 
Farrar, John Laird. Trees In Canada. Fitzhenry and Whiteside, 1995
Hickman, James C., ed. The Jepson Manual: Higher Plants of California, . University of California Press, 1993.

மரங்கள்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
சியோனி (சட்டமன்றத் தொகுதி)

சியோனி சட்டமன்றத் தொகுதி (Seoni Assembly constituency) இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி சியோனி மாவட்டத்தில் அமைந்துள்ளது. பாலாகாட் மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 115 ஆகும்.

தற்போதைய சட்டமன்ற உறுப்பினர் 
சிவ்னி சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச் சேர்ந்த தினேஷ் முனமுன் ராய் இருக்கிறார்.

மேற்கோள்கள் 

மத்தியப் பிரதேச சட்டமன்றத் தொகுதிகள்
சிவனி மாவட்டம்
துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
கேவ்லாரி (சட்டமன்றத் தொகுதி)

கேவ்லாரி (சட்டமன்றத் தொகுதி) (Keolari Assembly constituency, தொகுதி எண் : 116) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி சிவனி மாவட்டத்தில் அமைந்துள்ளது.

தற்போதைய சட்டமன்ற உறுப்பினர் 
கேவ்லாரி சட்டமன்றத் தொகுதியின் தற்போதைய உறுப்பினராக இந்திய தேசிய காங்கிரஸ் கட்சியைச் சேர்ந்த ராஜ்னீஷ் ஹர்பன்சிங் இருக்கிறார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
சிவனி மாவட்டம்
மத்தியப் பிரதேச சட்டமன்றத் தொகுதிகள்
புல் மரம்

புல் மரம் அல்லது பால்கா என அழைக்கப்படும் சாந்ரோகாயியே பிரிசீ (Xanthorrhoea preissii) தென்மேற்கு ஆத்திரேலியாவில் காணப்படும் ஒருவித்திலைச் சிற்றினம் ஆகும்.

வகைப்பாடு
தாவரவியல் பெயர்:	சாந்ரோகா பிரிசீ (Xanthorrhoea preissii)

குடும்பம்			:	லில்லியேசியீ  Liiaceae

மரத்தின் அமைவு 
சாந்ரோகாயியே பிரிசீ பல பருவச் செடிகளில் நீண்ட காலம் உயிர் வாழக் கூடியது. இதனுடைய அடி மரம் ஒரு அடி அகலத்திற்கு தடிமனாக இருக்கும்.

இலை-மலர் அமைப்பு

சாந்ரோகாயியே பிரிசீயின் மெல்லிய இலைகள் 1 மீ – 1.5 மீ நீளத்திற்கு ரோஜா பூ இதழ் அடுக்குபோல் அமைந்து காணப்படும். இலைகளின் நடுப்பகுதியிலிருந்து மேல் நோக்கி மலர்க் கொத்து வரும் இதில் சிறிய வெள்ளை நிறப் பூக்கள் மலரும். மலர் கொத்தில் உள்ள மொட்டுகளில் முதலில் வடக்குப் பகுதியில் (சூரியன்) உள்ள மொட்டுக்கள்தான் மலரும்.புல் மரத்தின் தண்டுப் பகுதியில் காய்ந்த பழைய இலைகள் மூடி உள்ளது. இதன் தண்டிலிருந்து கருப்பு அல்லது மஞ்சள் நிறப் பிசின் வெளிவருகிறது.இச்சாதியில் 14 இனங்கள் உள்ளன. இவை வறண்ட பாறை பகுதிகளில் நன்கு வளர்கின்றன. இவை அனைத்தும் அதிக வருடங்கள் உயிர் வாழ்கின்றன.

பரவல்
இப்புல் மரம் ஆஸ்திரேலியாவில் வளர்கிறது. இம்மரம் மிகமிக அற்புதமானது. இது 2.5 செ.மீ. வளர்வதற்கு 100 ஆண்டுகள் ஆகிறது.

மேற்கோள்கள்

புற்கள்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
கோட்டேகாவ் (சட்டமன்றத் தொகுதி)

கோட்டேகாவ் (சட்டமன்றத் தொகுதி) (Gotegaon Assembly constituency, தொகுதி எண் : 118) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். </span> இத்தொகுதி நர்சிங்பூர் மாவட்டத்தில் அமைந்துள்ளது. இத்தொகுதி பட்டியல் இனத்தவருக்கு ஒதுக்கப்பட்ட தனித் தொகுதியாகும்.

தற்போதைய சட்டமன்ற உறுப்பினர் 
கோட்டேகாவ் சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச் சேர்ந்த கைலாஷ் ஜாதவ் இருக்கிறார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
நர்சிங்பூர் மாவட்டம்
மத்தியப் பிரதேச சட்டமன்றத் தொகுதிகள்
பாட்டில் மரம்

பாட்டில் மரம் (narrow-leaved bottle tree ) அல்லது குயின்ஸ்லாந்து பாட்டில் மரம் என்று அழைக்கப்படுகிறது) ஆத்திரேலியாவின் குயின்ஸ்லாந்தில் உள்ள மால்வேசியே குடும்பத்தைச் சேர்ந்த ஒரு மரம் ஆகும்.

மரத்தின் அமைப்பு

இம்மரம் 60 அடி உயரம் வளரக் கூடியது. இதன் அடிமரம் மிகவும் விசித்திரமாக பாட்டில் வடிவத்தில் உள்ளது. அடிப்பகுதி 12 அடி விட்டம் கொண்டுள்ளது. மரத்தின் அடிப்பகுதி மேல் நோக்கி செல்லகச் செல்ல குறுகி கழுத்து உள்ளது. இதிலிருந்து பல கிளைகள் விரிந்து பறந்து செல்கிறது. கை வடிவ கூட்டிலைகள் உள்ளன.

சிறப்பு பண்பு

இம்மரத்தின் கட்டை பகுதி மிருதுவான பஞ்சு போன்ற சோற்றணு திசுக்களால் ஆனது. இவற்றில் நீர் சேமித்து வைக்கப்படுகின்றன. கோடை காலங்களில் இம்மரத்தின் பாகங்களுக்கு தேவையான நீர் இவற்றிலிருந்து கிடைக்கிறது.

காணப்படும் பகுதி

இம்மரம் ஆத்திரேலியாவில் காணப்படுகின்றது. இவற்றில் 11 இன மரங்கள் உள்ளன.

குறிப்புகள்

மேற்கோள்

மேலும் சில ஆதாரங்கள் 

மரங்கள்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பனிப் படிவுகள்

பனி படிவுகள் என்பது பனியாறு நகரும் போது அதனடியில் உள்ள பாறை சிதைந்து மண்ணும் கல்லும் பெயர்ந்து அரிக்கப்பட்டு உருவாகும் ஒன்றாகும். அனைத்து பாறை பொருட்களையும் பனியாறுப் பொதி என்பர். மேல்பரப்பில் சுமந்து வரப்படும் பனியாற்றின் உடலுக்குள் பொதிந்தவாறு வருவது உள்பொதி என்றும் அடிப்பகுதியில் கடத்தபடுவது அடிப்பொதி என்றும் அறியப்படுகிறது. மேலும் பக்கப்பொதியும், நடுப்பொதியும் கடைப்பொதிகளும் உள்ளன. பனியாற்றின் உருகுநீர் பெருமளவு பாறைப் பொருட்களை கடத்திச் செல்கிறது. பாறை மாவு முதல் பாறாங்கற்கள் வரை இவ்வாறு படிகிறது. இவற்றை பனியாற்றுப் படிவுகள் என்பர். பள்ளத்தாக்கின்  குறுக்கே ஒரு நீள் குன்றைப் போல காட்சியுடைய பனிக்களிப்பொதியை கடைப்பொறி என்பர். 

பனியாற்றுபடிவுகள் 2 வகைப்படும். 

 பனிகளிப் பொதி 
 பனி அடுக்குப்படி 

பனியாறு திறந்த சமவெளிகளில் கூட்டங்கூட்டமாகக் காணப்படுகின்றன. இது கவிழ்த்து வைக்கத்துள்ள தேக்கரண்டி போன்ற எத்திசை நோக்கிக்சென்றது என்பதை காட்டுகிறது. குவிந்த பக்கத்திலிருந்து மெலிந்த முனைப்பக்கத்தை நோக்கி பணியாறு நகர்ந்துள்ளது. ஆழம் அதிகம்மின்றி, மேற்புறம் சீரமைப்பின்றி உள்ள மிகப்பெரிய பரப்பளவுடைய பனிகளிப் பொதிக்கு தரைப்பொதி என்று பெயர்.

மேற்கோள்கள் 

துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள்
புவியியல்
சோற்றுக் கற்றாழை மரம்

சோற்றுக் கற்றாழை மரம் (tree aloe, Aloidendron barberae, முன்னதாக, Aloe bainesii, Aloe barberae), என்பது அலோய்டென்டிரான் இனத்தில், சாற்றுத்தாவர வகையைச் சேர்ந்ததாகும்.  இத்தாவரம் தென்னாப்பிரிக்காவைத் (மொசாம்பிக்க்கிற்கு வடக்கே) தாயகமாகக் கொண்டது. அங்கு, 60 அடி (18 மீட்டர்) உயரமும், 36 அங்குல (0.91மீட்டர்) விட்டமுள்ள அடித்தண்டும் கொண்டதாகவும் மெதுவாக வளரக்கூடியதுமானதுமாகும் . இம்மரமானது அலங்காரத் தாவரமாகக் பயன்படுத்தப்படுகிறது. இதன் குழலமைப்பு மலர்கள் ரோசா இளங்சிவப்பு (நுனியில்-பச்சை) நிறத்திலிருக்கும்; குளிர்காலத்தில் பூக்கும். இயற்கைச் சூழலில் இதன் மகரந்தச் சேர்க்கை, தேன்சிட்டுகளால் நடைபெறுகிறது.

மேற்கோள்கள்

 || அறிவியல் வெளியீடு  || ஜூன் 2001
BBC Gardening: Aloe bainesii

மரங்கள்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
நர்சிங்பூர் (சட்டமன்றத் தொகுதி)

நர்சிங்பூர் (சட்டமன்றத் தொகுதி) (Narsingpur Assembly constituency, தொகுதி எண் : 119) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். </span> இத்தொகுதி நர்சிங்பூர் மாவட்டத்தில் அமைந்துள்ளது.  இத்தொகுதி பட்டியல் இனத்தவருக்கு ஒதுக்கப்பட்ட தனித் தொகுதியாகும்.

தற்போதைய சட்டமன்ற உறுப்பினர் 
நர்சிங்பூர் சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச் சேர்ந்த சராம் சிங் படேல் இருக்கிறார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
நர்சிங்பூர் மாவட்டம்
மத்தியப் பிரதேச சட்டமன்றத் தொகுதிகள்
தெந்துகேடா (சட்டமன்றத் தொகுதி)

தெந்துகேடா (சட்டமன்றத் தொகுதி) (Tendukheda Assembly constituency, தொகுதி எண் : 120) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். </span> இத்தொகுதி நர்சிங்பூர் மாவட்டத்தில் அமைந்துள்ளது.  இத்தொகுதி பட்டியல் இனத்தவருக்கு ஒதுக்கப்பட்ட தனித் தொகுதியாகும்.

தற்போதைய சட்டமன்ற உறுப்பினர் 
தெந்துகேடா சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச் சேர்ந்த சஞ்சய் சர்மா இருக்கிறார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
நர்சிங்பூர் மாவட்டம்
மத்தியப் பிரதேச சட்டமன்றத் தொகுதிகள்
காடர்வாரா (சட்டமன்றத் தொகுதி)

காடர்வாரா (சட்டமன்றத் தொகுதி) (Gadarwara Assembly constituency, தொகுதி எண் : 121) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். </span> இத்தொகுதி நர்சிங்பூர்  மாவட்டத்தில் அமைந்துள்ளது. இத்தொகுதி பட்டியல் இனத்தவருக்கு ஒதுக்கப்பட்ட தனித் தொகுதியாகும்.

தற்போதைய சட்டமன்ற உறுப்பினர் 
காடர்வாரா சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச்  சேர்ந்த கோவிந்த் சிங் படேல் இருக்கிறார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
நர்சிங்பூர் மாவட்டம்
மத்தியப் பிரதேச சட்டமன்றத் தொகுதிகள்
பெரிய வாழை

பெரிய வாழை என்றழைக்கப்படும் இத்தாவரத்தின் தாவரவியல் பெயர் மியூசா எண்செட்டி (Muse ensete) ஆகும். இது மியூசேசியீ ( Musaceae) குடும்பத்தைச் சேர்ந்த ஒரு தாவரமாகும். இது அபிசினியன் வாழை (Abyssinian Banana) என்றும் அழைக்கப்படுகிறது. இத்தாவரத்தின் வளர்ப்பு வடிவம் எத்தியோப்பியாவில் மட்டுமே பயிரிடப்படுகிறது, அங்கு இது சுமார் 20 மில்லியன் மக்களுக்கு முதன்மையான உணவை வழங்குகிறது.

மரத்தின் அமைப்பு

வாழை மரங்களில் மிக உயரமானது. இது 25 முதல் 40 அடி உயரம் வளரக் கூடியது. இதனுடைய மரம் பொய்த்தண்டால் ஆனது. அடிப்பகுதியில் சதைப் பற்றுடன் கூடிய கிழங்கு உள்ளது. இதனுடைய இலைகள் பச்சையாகவும், நடுநரம்பு சிவப்பாகவும், இலைகளின் ஓரம் ஊதா சிவப்பு நிறத்திலும் உள்ளது.

வாழையிலிருந்து வளரும் பூங்கொத்து மேல்நோக்கி நேராக வளரும். கீழ்நோக்கி வளைந்து தொங்குவது கிடையாது. பூவடிச் செதில்கள் சிவப்பு நிறத்தில் இருக்கும். பூக்கள் வெள்ளை நிறத்தில் இருக்கும். இதில் சிறிய காய்கள் வருகின்றன. இதனுடைய பழங்களை சாப்பிட முடியாது. பழத்திற்குள்ளே மிக பெரிய விதைகள் உள்ளன.

காணப்படும் பகுதி
இது கிழக்கு மற்றும் மத்திய ஆப்பிரிக்காவின் ஈரமான காட்டுப் பகுதியில் வளர்கின்றன.

மேற்கோள்கள்

வாழையினங்கள்
தாவரங்கள்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
ஜூன்னார்தேவ் (சட்டமன்றத் தொகுதி)

ஜூன்னார்தேவ் (சட்டமன்றத் தொகுதி) (Junnardeo Assembly constituency, தொகுதி எண் : 122) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். </span> இத்தொகுதி சிந்த்வாரா மாவட்டத்தில் அமைந்துள்ளது. இத்தொகுதி பழங்குடி இனத்தவருக்கு (எஸ்.டி) ஒதுக்கப்பட்ட தனித் தொகுதியாகும்.

தற்போதைய சட்டமன்ற உறுப்பினர் 
ஜூன்னார்தேவ் சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச் சேர்ந்த நாதன் ஷா கவரெட்டி இருக்கிறார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
சிந்துவாடா மாவட்டம்
மத்தியப் பிரதேச சட்டமன்றத் தொகுதிகள்
அமர்வாரா (சட்டமன்றத் தொகுதி)

அமர்வாரா (Amarwara Assembly constituency, தொகுதி எண் : 123) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி சிந்த்வாரா  மாவட்டத்தில் அமைந்துள்ளது. இத்தொகுதி பட்டியல் இனத்தவருக்கு ஒதுக்கப்பட்ட தனித் தொகுதியாகும்.

தற்போதைய சட்டமன்ற உறுப்பினர் 
அமர்வாடா சட்டமன்றத் தொகுதியின் தற்போதைய (2017) உறுப்பினராக இந்திய தேசிய காங்கிரஸ் கட்சியைச் சேர்ந்த கமலேஷ் சிங் இருக்கிறார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
சிந்துவாடா மாவட்டம்
மத்தியப் பிரதேச சட்டமன்றத் தொகுதிகள்